ריזן (גוף חדשות)

ריזן הוא מגזין ליברטריאני המתפרסם מדי חודש בארצות הברית על ידי קרן ריזן.<ref></ref> למגזין יש תפוצה של כ-50,000 מנויים ובשנים 2003 ו-2004 בחר אותו השיקגו טריביון כאחד מ-50 המגזינים הטובים ביותר .<ref></ref><ref></ref>

נכון לינואר 2022, לערוץ היוטיוב של ריזן יש 731 אלף רשומים.

== היסטוריה ==
המגזין "ריזן" נוסד בשנת 1968 על ידי לני פרידלנדר (1947-2011), סטודנט באוניברסיטת בוסטון.<ref name="diamond"></ref> ב-1970 הוא נרכש על ידי רוברט וו. פול ג'וניור, מנואל ס. קלאוזנר וטיבור ר. מאצ'ן. המגזין מסקר פוליטיקה, תרבות ורעיונות עם שילוב של חדשות, ניתוחים, פרשנויות וביקורות.

במהלך שנות ה-70 וה-80, התורמים של המגזין כללו את מילטון פרידמן, מארי רות'בארד, תומאס סאס ותומס סואל.<ref></ref> בשנת 1978, פול, קלאוזנר ומאצ'ן יצרו את "קרן ריזן" במטרה להרחיב את רעיונות המגזין גם לחקר מדיניות.<ref name="jb"></ref> מרטי זופאן הצטרף לריזן ב-1975, ושימש לאורך שנות ה-80 כעורך ועורך ראשי, ועזב ב-1989.<ref name="40yrs"></ref>

וירג'יניה פוסטל הייתה העורכת הראשית של המגזין מיולי 1989 עד ינואר 2000. היא הקימה את אתר המגזין בשנת 1995.<ref></ref> ניק גילספי הפך לעורך הראשי בשנת 2000.<ref name="gillespie"></ref>

ביוני 2004, המנויים למגזין ריזן קיבלו גיליון מותאם אישית עם שמם, ותמונת לוויין של הבית או מקום העבודה שלהם על השער. הרעיון היה להדגים את כוחם של מסדי נתונים ציבוריים, כמו גם את יכולות ההדפסה המותאמות אישית של המדפסת של Xeikon.<ref name="carr"></ref> המהלך נתפס על ידי דייוויד קאר מהניו יורק טיימס כ"האולטימטיבי בפרסום מותאם אישית", כמו גם "הדגמה יוצאת דופן למספר ההולך וגדל של דרכים בהן ניתן לרתום מסדי נתונים".<ref name="carr" />

בשנת 2008, אתר האינטרנט של ריזן זכה בפרס ובי המכובד בקטגוריית המגזינים.<ref></ref> באותה שנה, מאט וולש הפך לעורך הראשי של המגזין, כשגילספי הפך לעורך הראשי של "reason.tv", מחלקת הווידאו של ריזן שיוצרת סרטונים קצרים ומפרסמת אותם באתר האינטרנט של המגזין וביוטיוב.<ref name="gillespie"></ref>

קת'רין מנגו-וורד הפכה לעורכת הראשית של המגזין ביוני 2016, כאשר וולש עבר לתפקיד עורך-פובליציסט.<ref></ref>

בשנת 2017, מגזין ריזן החל לארח את "הקונספירציה של וולוך", בלוג שנכתב על ידי פרופסורים למשפטים בעלי השפקת עולם ליברטריאנית, שהיה בעבר תחת הפלטפורמה של ה"וושינגטון פוסט".<ref></ref> הבלוג מנוהל על ידי יוג'ין וולוך ומכאן שמו.

== ריזן TV ==
מגזין ריזן מפיק ומפרסם סרטונים בערוץ היוטיוב ReasonTV.<ref>[https://www.youtube.com/user/ReasonTV/about?disable_polymer=1 "About"]. ReasonTV. YouTube. October 13, 2007. Retrieved October 4, 2019.</ref> אלה כוללים הפקת סרטים דוקומנטריים קצרים ומאמרי מערכת וידאו, שניק גילספי מפקח עליהם מתפקידו כעורך הראשי. האתר הפיק סדרת סרטונים בשם "The Drew Carey Project" (הפרויקט של דרו קארי) בהנחיית הקומיקאי דרו קארי.<ref></ref> ריזן שיתף פעולה עם קארי שוב ב-2009 כדי להפיק את "Reason Saves Cleveland" (ריזן מצילים את קליבלנד), שבו קארי הציע פתרונות ברוח השוק החופשי לבעיות עיר הולדתו.<ref></ref>

מאז 2010, הקומיקאי רמי מונאסיפי הפיק במשותף עם ReasonTV עשרות סרטוני פרודיה מנקודת מבט ליברטריאנית.<ref></ref> מאז 2017, ג'ון סטוסל הפיק יותר מ-100 סרטוני פרשנות שפורסמו בערוץ היוטיוב של המגזין.

== ראו גם ==
* [https://reason.com/ האתר הרשמי]
* [https://www.youtube.com/user/ReasonTV ערוץ היוטיוב הרשמי]

==קישורים חיצוניים==

* 

== הערות שוליים ==

קטגוריה:ליברליזם
קטגוריה:ליברטריאניזם
קטגוריה:כתבי עת באנגלית
קטגוריה:כתבי עת לחברה ופוליטיקה
קטגוריה:ארצות הברית: כתבי עת